મુંબઈ: દેશની ટેલિકોમ કંપનીઓ દેવાંના ડુંગળ હેઠળ ડૂબેલી છે. જિઓના આગમનના પગલે ટેલિકોમ સેક્ટરમાં હરીફાઈ વધી છે અને તેના કારણે કેટલીક ટેલિકોમ કંપનીઓ ઉપર બજારમાં ટકી રહેવા આર્થિક ભારણ વધ્યું છે ત્યારે હવે આ કંપનીઓએ વધતા ખર્ચનંુ ભારણ ઘટાડવા છટણીની તૈયારીઓ શરૂ કરી દીધી છે. ટેલિકોમ સેક્ટરના જાણકારોના જણાવ્યા પ્રમાણે એક અંદાજ મુજબ ૧.૫૦ લાખ ડાયરેક્ટ અને ઈનડાયરેક્ટ નોકરીઓ જઈ શકે છે. વધતી હરીફાઈના કારણે ટકી રહેવા કંપનીઓ ગ્રાહકોને આકર્ષવા અને જાળવી રાખવા નવી નવી ઓફર્સ મૂકે છે અને તેના કારણે ટેલિકોમ કંપનીઓનો નફો ઘટી રહ્યો છે.